
                        GRAD ZAGREB

GRADSKA ČETVRT TREŠNJEVKA - SJEVER

                     Vijeće Mjesnog odbora 

                                Pongračevo

KLASA: 024-08/25-003/42
URBROJ: 251-13-11-16/002-25-8
Zagreb, 14. siječanj 2025.



Z A P I S N I K
s  45. sjednice Vijeća Mjesnog odbora Pongračevo, održane 14. siječnja 2025. u 17.30 sati, u prostorijama Mjesnog odbora Pongračevo, Opatijski trg 10. 
Prisutni članovi Vijeća: Lana Belinić, Vedran Đidara, Mila Vlajo, Marijana Horvat, Teodor Ostojić, Oto Čaleta, Zoran Topić
Ostali prisutni: Gradski ured za mjesnu samoupravu, promet, civilnu zaštitu i sigurnost, Područni odsjek Trešnjevka – sjever: Antonietta Gretić  - voditeljica odsjeka i Josip Ivančić - viši stručni referent

Predsjednica Vijeća Mjesnog odbora Pongračevo Lana Belinić otvara sjednicu i pozdravlja sve prisutne. Utvrđuje da je na sjednici prisutno 7 članova od ukupno 7 članova Vijeća, te konstatira da su ispunjeni svi uvjeti za raspravljanje i odlučivanje.

Predsjednica daje na raspravu prijedlog zapisnika sa 44. sjednice. 

Predsjednica daje na glasovanje zapisnik s 44. sjednice koji je  prihvaćen JEDNOGLASNO.

Predsjednica predlaže dopunu dnevnog reda točkama:

· Izvješće Mandatnog povjerenstva o verifikaciji mandata zamjeniku člana Vijeća Mjesnog odbora Pongračevo
· Prijedlog zaključka o verifikaciji mandata zamjenika člana Vijeća Mjesnog odbora Pongračevo

· Polaganje prisege

· Prijedlog zaključka za povremeno korištenje prostora

Predsjednica daje prijedlog dopune dnevnog reda na glasanje, koja je prihvaćena JEDNOGLASNO.

Predsjednica predlaže sljedeći 

DNEVNI RED

1. Izvješće Mandatnog povjerenstva o verifikaciji mandata zamjeniku člana Vijeća Mjesnog odbora Pongračevo

2. Prijedlog zaključka o verifikaciji mandata zamjenika člana Vijeća Mjesnog odbora Pongračevo

3. Polaganje prisege

4. Prijedlog Izvješća o radu Vijeća Mjesnog odbora Pongračevo u 2024.

5. Prijedlog Programa rada Vijeća Mjesnog odbora Pongračevo za 2025.

6. Prijedlog zaključka za povremeno korištenje prostora
7. Pitanja, prijedlozi i obavijesti
koji je prihvaćen JEDNOGLASNO.

Ad 1. Izvješće Mandatnog povjerenstva o verifikaciji mandata zamjeniku člana Vijeća Mjesnog odbora Pongračevo
Predsjednik Mandatnog povjerenstva Vedran Đidara čita Izvješće Mandatnog povjerenstva o verifikaciji mandata zamjeniku člana Vijeća Mjesnog odbora Pongračevo.
Ad 2. Prijedlog zaključka o verifikaciji mandata zamjenika člana Vijeća Mjesnog odbora Pongračevo

Predsjednica Vijeća daje na glasanje prijedlog zaključka. 

Vijeće Mjesnog odbora Pongračevo JEDNOGLASNO donosi

ZAKLJUČAK

o verifikaciji mandata zamjeniku člana

Vijeća Mjesnog odbora Pongračevo

1. Prihvaća se Izvješće Mandatnog povjerenstva o verifikaciji mandata zamjeniku člana Vijeća Mjesnog odbora Pongračevo.

2. Verificira se mandat članu Vijeća ZORANU TOPIĆU, zamjeniku Brune Oreškovića.

3. Ovaj će zaključak biti objavljen na oglasnoj ploči u sjedištu Mjesnog odbora Pongračevo.

Ad 3. Polaganje prisege

Predsjednica Vijeća čita tekst prisege, a Zoran Topić izriče riječ „prisežem“.
Ad 4. Prijedlog Izvješća o radu Vijeća Mjesnog odbora Pongračevo u 2024.
Predsjednica informira prisutne o predmetu rasprave i odlučivanja. U raspravi sudjeluju svi članovi mjesnog odbora. Predsjednica zaključuje raspravu. 
Vijeće Mjesnog odbora Pongračevo JEDNOGLASNO donosi
IZVJEŠĆE O RADU VIJEĆA

MJESNOG ODBORA PONGRAČEVO U 2024.

1. Vijeće Mjesnog  odbora Pongračevo u 2024. godini: 

· održalo je dvanaest sjednica Vijeća Mjesnog odbora

· donijelo Financijski plan za 2025.

· donijelo prijedloge za  Plan komunalnih aktivnosti Gradske četvrti Trešnjevka - sjever za 2025. 

· donijelo Plan malih komunalnih akcija  za 2025.

· donijelo Program rada Vijeća za 2024.

· donijelo Plan potreba za aktivnostima, programima i projektima unapređenja kvalitete života građana u 2024.

· Vijeće Mjesnog odbora Pongračevo na sjednicama je raspravljalo o prijedlozima akata gradskih tijela, kao i zahtjevima građana

· odobrilo korištenje prostora udrugama i političkim strankama

· koordiniralo je u radu s Vijećem GČ Trešnjevka – sjever kroz koordinacije s predsjednikom Vijeća gradske četvrti Trešnjevka – sjever

· održalo je dežurstva za građane jednom mjesečno u prostorijama MO Pongračevo i zaprimilo prijedloge građana te ih uputilo nadležnima

· predlagalo intervencije na terenu za unapređenju kvalitete života stanovnika

· posebnu pozornost posvećivalo brizi o djeci, mladima i starijim osobama, na svojem području

· aktivno se zalagalo za uređenje zelenih površina, dječjih i sportskih igrališta i vježbališta za odrasle

· organiziralo je kvartovski događaj „Pongračevo se budi 2024.“ 

2.  Ovo Izvješće o radu Vijeća Mjesnog odbora Pongračevo u 2024. dostavlja se Vijeću Gradske   četvrti Trešnjevka-sjever.
Ad 5. Prijedlog programa rada Vijeća Mjesnog odbora Pongračevo za 2025.

Predsjednica informira prisutne o predmetu rasprave i odlučivanja. U raspravi sudjeluju svi članovi mjesnog odbora. Predsjednica zaključuje raspravu. 

Vijeće Mjesnog odbora Pongračevo JEDNOGLASNO donosi

PROGRAM RADA

VIJEĆA MJESNOG ODBORA

PONGRAČEVO ZA 2025.

1. Vijeće Mjesnog odbora Pongračevo planira u 2025. godini, sukladno Statutu Grada Zagreba

slijedeće:

· donošenje Financijskog plana za 2026.

· donošenje Plana malih komunalnih akcija za 2026.

· donošenje Plana potreba za aktivnostima, programima i projektima unapređenja kvalitete života građana u 2026.

· rješavanje prometne problematike na području Mjesnog odbora Pongračevo

· predlaganje rješenja problema u infrastrukturi i za kvalitetniji, sadržajniji i sigurniji život građana u zajednici

· odlučivanje o povremenom korištenju prostora mjesne samouprave 

· suradnja s korisnicima prostora u MO Pongračevo

· suradnja s komunalnim redarstvom

· suradnja s policajcem u zajednici

· nadzirati provedbu svih zaključaka iz Plana komunalnih aktivnosti Vijeća Gradske četvrti Trešnjevka - sjever i Plana malih komunalnih akcija Mjesnog odbora Pongračevo te  brinuti o prostoru Mjesnog odbora Pongračevo, ukazivati na propuste, tražiti da se otklone, obavljati i druge poslove koji su nam povjereni gradskim odlukama

· organizacija događaja „Pongračevo se budi 2025.“
2. Ovaj Program rada Vijeća Mjesnog odbora Pongračevo za 2025. dostavlja se Vijeću Gradske četvrti Trešnjevka-sjever.
Ad 6. Prijedlog za povremeno korištenje prostora
Predsjednica informira prisutne o predmetu rasprave i odlučivanja. U raspravi sudjeluju svi članovi mjesnog odbora. Predsjednica zaključuje raspravu. 

Vijeće Mjesnog odbora Pongračevo JEDNOGLASNO donosi

ZAKLJUČAK

1. Vijeće Mjesnog odbora Pongračevo ne odobrava promjenu termina za povremeno korištenje prostora  Udruzi za ples i rekreaciju „Ronde“ iz Zagreba, Rabarova ulica 20, koju zastupa Vanja Rutić,  zbog nedostatka slobodnih termina.

2. Ovaj Zaključak se dostavlja Vijeću Gradske četvrti Trešnjevka – sjever.

Ad 7. Pitanja, prijedlozi i obavijesti
Predsjednica obavještava vijećnike o pristiglim mailovima:

Zaprimljen je e-mail stanovnika Trešnjevke sa zamolbom za postavljanje stupića na lokaciji Selska cesta kod raskrižja s Ulicom Matka Mandića zapadno i Novigradskom ulicom/Zvečajskom ulicom istočno. Stupići bi se trebali postaviti na prometnici Selske ceste radi učestalog kršenja prometnih propisa prelaska preko dvije pune linije.

Zaprimljen je e-mail Nenada Kirića vezano uz OPG plac. Navodi da se u posljednje dvije godine uspješno organiziraju OPG tržnice po mjesnim odborima u zatvorenim prostorima dostupnih dvorana, a s ciljem da domaćim proizvođačima pružimo priliku da proizvode prodaju direktno kupcima. Postavlja se upit održavanja prostorija nakon događaja.
Član Vijeća Teodor Ostojić navodi da se na lokaciji Labinske ulice, a u nastavku parkirališta na Remizi na pješačkoj stazi napravila velika udubina nakon nedavnih radova i da se stvaraju lokve koje pješaci moraju zaobilaziti pa molimo sanaciju.
Najava iduće sjednice za 10.2.2025. u 17.30 sati

Budući da nema više pitanja, predsjednica Vijeća zaključuje sjednicu.

Sjednica je završila u 18.15 sati.

     Sastavio:                                                                                                                 Predsjednica
                                                                                                                          Vijeća Mjesnog odbora

  Josip Ivančić                                                                                                               Pongračevo                                     











                                                                                                                                 Lana Belinić, v.r.
Prilog: izvješće o glasanju

